b'\n_START_ARTICLE_\nGran Turismo\n_START_PARAGRAPH_\nGran Turismo (santrumpa GT)\xc2\xa0\xe2\x80\x93 terminas, kil\xc4\x99s i\xc5\xa1 ital\xc5\xb3 ar ispan\xc5\xb3 kalbos, dar vartojamas kaip Grand touring arba Grand tourisme. Gran Turismo klasei priskiriami greiti, prabang\xc5\xabs ir komforti\xc5\xa1ki automobiliai sukurti ilgoms kelion\xc4\x97ms. Da\xc5\xbeniausiai b\xc5\xabna gaminami dviej\xc5\xb3 dur\xc5\xb3 kup\xc4\x97 su dviem arba keturiom sedyn\xc4\x97mis. GT santrumpos naudojimas labai paplit\xc4\x99s automobili\xc5\xb3 pramon\xc4\x97je. \xc5\xa0tai keletas pavyzd\xc5\xbei\xc5\xb3\xc2\xa0\xe2\x80\x93 Ford GT, Bentley Continental GT, Nissan GT-R, Ferrari 599 GTB Fiorano, Maserati GranTurismo.\n_START_SECTION_\nGran Turismo naudojimas lenktyn\xc4\x97se\n_START_PARAGRAPH_\nGT, su kai kuriais patobulinimais, yra naudojami ir ilg\xc5\xb3 distancij\xc5\xb3 lenktyn\xc4\x97se (tokiose kaip Le Mano 24 valand\xc5\xb3, Mille Miglia, Targa Florio, Carrera Panamericana). Jose dalyvauja tokie automobiliai kaip BMW M3, Ferrari 250 GTO, Porsche 911 GT3 ar Lamborghini Murcielago LP640._NEWLINE_Pagal FIA taisykles GT yra skirstomi \xc4\xaf dvi klases\xc2\xa0\xe2\x80\x93 GT1 ir GT2. Pirmoji klas\xc4\x97 yra galingesn\xc4\x97. Taip pat \xc5\xa1ios klas\xc4\x97s automobiliai gali tur\xc4\x97ti papildomas egzoti\xc5\xa1kas gamybos detales, geresn\xc4\x99 aerodinamik\xc4\x85, didesnius stabd\xc5\xbeius, platesnes padangas ir galingesn\xc4\xaf varikl\xc4\xaf.'